cyanic-selkie/wikianc huggingface dataset:
Esko Toiviainen
Toiviainen oli työssä Kulutusosuuskuntien keskusliiton asunto-osastolla 1944–1945 ja Helsingin kaupungin rakennustoimiston arkkitehtina 1945–1947. Vuonna 1947 hän perusti oman arkkitehtitoimiston vaimonsa Tarja Salmion kanssa. Arkkitehtitoimisto Salmio-Toiviainen & Toiviainen suunnitteli viiden vuosikymmenen aikana muun muassa asuinrakennuksia, asuinalueita, tuotantolaitoksia, kirkkoja, seurakuntakeskuksia ja kappeleita, virastoja, kouluja ja muistomerkkejä.
Sakaka
Kaupungissa vallitsee aavikkoilmasto. Vuorokauden ylin lämpötila vaihtelee vuoden mittaan 16–41 °C:n välillä ja alin lämpötila 4–25 °C:n välillä. Viilein kuukausi on tammikuu ja lämpimin elokuu. Vuosittainen sadanta on noin 60 millimetriä. Suurimmat sateet saadaan lokakuun ja huhtikuun välillä. Toukokuun ja syyskuun aikana ei sada juuri lainkaan.
Abu Dhabin Grand Prix 2021
Lopulliset sijoitukset MM-sarjoissa
Huom!: Vain viiden parhaan sijoitukset sisällytetty.
Rîșcani
Rîșcani on kaupunki ja Rîșcanin piirin keskus Pohjois-Moldovassa. Kaupunki sijaitsee runsas 30 kilometriä Pohjois-Moldovan keskuskaupunki Bălțista luoteeseen. Pääkaupunki Chișinău on maanteitse (valtatietä M14 seuraten) runsas 170 kilometriä. Kaupunkiin ei ole rautatieyhteyttä; lähin Moldovan rautateiden rautatieasema on Drochiassa, 19 kilometriä idempänä.
Jussi Kotkavirta
Kotkavirran erikoisaloja olivat saksalainen idealismi, nykyfilosofia, psykoanalyysi ja estetiikka. Kotkavirta oli mukana toimittamassa useita filosofian oppikirjoja, ja hän työskenteli myös psykoanalyytikkona Helsingissä.
Trace Adkins
thumb|Trace Adkins vuonna 2009. thumb|Trace Adkins esiintymässä vuonna 2002. Tracy Darrell ”Trace” Adkins (s. 13. tammikuuta 1962) on yhdysvaltalainen countrymusiikin laulaja-lauluntekijä. Hän syntyi Sareptassa, Louisianassa.
Magnus Carlsen
Sven Magnus Øen Carlsen (s. 30. marraskuuta 1990) on norjalainen shakin suurmestari, joka on entinen shakin maailmanmestari ja sijoitettu maailman ykköseksi. Hänen korkein vahvuuslukunsa on 2 882, joka on myös korkein shakin historiassa.
Shakkiura
Carlsen vetäytyi 2010 Maailman shakkiliiton FIDE:n ehdokasotteluista 2011, joihin hän oli saanut paikan vahvuuslukunsa perusteella. Syyksi hän sanoi nykyisen karsintajärjestelmän. Hän piti sitä epäreilusti hallitsevaa mestaria suosivana ja yleensäkin epätyydyttävänä.
Amandla! A Revolution in Four-Part Harmony
Dokumentti voitti yhden Emmy-palkinnon ja lukuisia muita palkintoja eri elokuvafestivaaleilta ja -kilpailuista.
THX
THX-luokitus käsittää niin kuvan kuin äänenkin, ja siihen kuuluu myös monia muita teknisiä vaatimuksia, kuten ilmastointilaitteiden äänitasot. THX-teatterin tulee täyttää kaikki sille asetut vaatimukset, kuten oikeanlainen akustiikka ja kaiutinasettelu sekä ulkoa kuuluvien äänien poistaminen. Lucasfilm perii THX-lisenssistä vuosittaisen korvauksen. Suomessa monella elokuvateatterilla oli aikaisemmin THX-luokitus, mutta sen korkean hinnan vuoksi Suomessa ei nykyään ole yhtään virallista THX-teatteria.
THX:n kehitti Tomlinson Holman, ja se tulee sanoista Tomlinson Holman's eXperiment. George Lucasin ensimmäinen kokoillan elokuva oli THX 1138.
Amiedu
Amiedu
Amiedussa opiskeli vuosittain noin 21 000 aikuisoppijaa. Amiedu keskittyi pääkaupunkiseudun elinkeinostrategioiden ja toimialarakenteen tarpeitten mukaisiin osaamisalueisiin. Amiedun osaamiskeskukset olivat erikoistuneet hyvinvoinnin, kaupan, teknologiateollisuuden ja yritysturvallisuuden aloille, ICT-, kiinteistö- ja rakennusaloille sekä henkilöstövalmennukseen ja yrittäjyyteen. Henkilökuntaa Amiedulla oli noin 350 henkilöä.
Toimipisteet
Amiedulla oli kaksi toimipistettä Helsingin Pitäjänmäellä. Pitäjänmäellä sijaitsee edelleen toimipaikka Taitotalo, jossa toimi myös Ami-säätiön tytäryhtiön Amicom Oy:n ylläpitämä Taitotalon kongressikeskus.
Historia
Oikeusministeriö myönsi vuonna 1973 pääkaupunkiseudun kunnille luvan perustaa Pääkaupunkiseudun ammattikurssisäätiö. Ammattikasvatushallitus antoi puolestaan vuonna 1975 päätöksen kurssikeskuksesta, joka sai toimia neljän kunnan alueella ja jonka toiminnan volyymi oli 350 aikuisopiskelijaa.
SMS Hamburg
Palvelus
Aluksen aseistus supistettiin 1916 kuuteen 10,5 cm:n tykkiin, mutta sodan päätyttyä alus aseistettiin uudelleen. Sen aseistuksena oli kahdeksan 10,5 cm tykkiä ja kaksi 500 millimetrin torpedoputkea. Alus tuhoutui 1944 ilmapommituksessa, mutta sodan päätyttyä alus nostettiin ja romutettiin.
SWAT 4: The Stetchkov Syndicate
Mukaan on lisätty seitsemän uutta asetta, kolme lisävarustetta ja uusia tehtävätyyppejä. Myös pelattavuutta on muokattu, sillä nyt pelaaja kykenee lyömään nyrkillä yhteistyöhaluttomia henkilöitä ja "antautuneet" epäillyt voivat paeta, mikäli heitä ei vahdi tai pidätä. Tazer-aseeseen on tullut uusi ns. stun gun toiminto, joka toimii kun ase on valittuna ja lyö henkilöä. Tekoälylle annettuja käskyjä ei ole pakko laittaa heti käytäntöön, vaan niitä saa pidäteltyä, kunnes myöntää erityisen toimeksiantoluvan.
The Apocalyptic Triumphator
Albumin kansitaiteen on toteuttanut Chris Moyen.
Akbar Hašemi Rafsandžani
Rafsandžani oli 14-vuotias, kun hänet lähetettiin Qomiin. Hän sai Ruhollah Khomeinilta opetusta islamilaisessa laissa, etiikassa ja mystiikassa. Kun Iranin vallankumous aloitti islamilaisen tasavallan, Rafsandžani toimi uuden parlamentin päänä vuoteen 1989 saakka.
Rafsandžani asettui ehdolle vuoden 2013 presidentinvaaliin.
Itä-Häme
Ennen Keski-Suomen läänin perustamista kaikki Itä-Hämeen alueen kunnat kuuluivat Mikkelin lääniin. Keski-Suomen lääni perustettiin vuonna 1960, jolloin siihen liitettiin Mikkelin läänistä Joutsan, Leivonmäen ja Luhangan kunnat. Muut Itä-Hämeen kunnat jäivät osaksi Mikkelin lääniä. Heinola, Hartola ja Sysmä siirrettiin silloisesta Mikkelin vaalipiiristä (aiemmin Mikkelin läänin vaalipiiri, nykyään Etelä-Savon vaalipiiri) Hämeen vaalipiiriin vuoden 2003 eduskuntavaaleissa. Pertunmaa jäi osaksi Etelä-Savon vaalipiiriä ja Keski-Suomen lääniin kuuluneet kunnat pysyivät Keski-Suomen vaalipiirissä. Nykyisessä maakuntajaossa Joutsa (siihen liitetty Leivonmäki mukaan lukien) ja Luhanka kuuluvat Keski-Suomeen, Heinola (ja entinen Heinolan maalaiskunta), Hartola ja Sysmä Päijät-Hämeeseen ja Pertunmaa Etelä-Savoon.
Itä-Hämeen kunnat tekevät yhteistyötä muun muassa Heinolassa toimivan yhdistyksen, Itä-Hämeen Liiton puitteissa. Se on tehnyt edunvalvontatyötä esimerkiksi valtatie 4:n peruskorjauksen vauhdittamisessa. Eri maakuntien alueella sijaitsevat kunnat suuntautuvat virallisiin keskuksiinsa: Sysmä ja Hartola Lahteen, Luhanka ja Joutsa Jyväskylään sekä Pertunmaa Mikkeliin.
Verkollinen ionimoottori
pienoiskuva|Nasan Glenn Research Centerin verkollinen [[NEXT (ionimoottori)|NEXT-ionimoottori koekäytössä tyhjiökammiossa vuonna 2009.]] Verkollinen ionimoottori on ionimoottorityyppi, jossa ajoaineionien kiihdyttäminen tapahtuu korkeajännitteisten verkkojen aiheuttamilla sähköstaattisilla voimilla. Verkollisten ionimoottorien tuottama työntövoima on muiden ionimoottorien tapaan varsin heikko. Moottorityypin ominaisimpulssi ja hyötysuhde ovat, paitsi muihin propulsiomuotoihin, myös muihin ionimoottorityyppeihin verrattuna varsin korkeat.
Arthur Penn
Yksityiselämä
Penn oli vuodesta 1955 naimisissa Peggy Maurerin kanssa, ja hänellä on kaksi lasta. Hän oli ehdolla Oscar-palkinnon saajaksi vuosina 1963, 1968 ja 1970. Valokuvaaja Irving Penn (1917–2009) oli Arthur Pennin veli. Arthur Penn kuoli 28. syyskuuta 2010 sydänhalvaukseen 88-vuotiaana.
Mika Nurmela
Seurajoukkueet
Tammikuussa 2006 Nurmela teki sopimuksen Ykkösessä pelanneen AC Oulun kanssa, mutta pelattuaan vain kaksi ottelua hän siirtyi Veikkausliigaan HJK:hon. Nurmela pelasi HJK:ssa kaudet 2006–2007, joista ensimmäisellä hänet valittiin Veikkausliigan vuoden keskikenttäpelaajaksi. Hän pelasi vielä yhden kauden RoPS:issa ennen lopullista paluutaan kotikaupunkiinsa Ouluun. Marraskuussa 2008 Nurmela teki AC Oulun kanssa monivuotisen sopimuksen ja samalla hänet nimitettiin seuran urheilutoimenjohtajaksi. Nurmela valittiin kaudella 2009 Ykkösen parhaaksi pelaajaksi, ja AC Oulu pelasi kauden 2010 Veikkausliigassa. Kaudella 2013 kentällä nähtiin isä ja poika kun Anselmi Nurmela nousi AC Oulun kokoonpanoon. Nurmela pelasi kausina 2009–2014 AC Oulussa yhteensä 152 sarjaottelua. Nurmelan uran viimeiseksi otteluksi jäi 4. lokakuuta 2014 Jyväskylässä Harjun stadionilla pelattu Ykkösen ottelu JJK–AC Oulu.
Rannikkopatteri 1 (Viro)
pienoiskuva|Aegnalle sijoitettu järeä rannikkopatteri vuonna 1934. Rannikkopatteri 1 oli Tallinnan edustalla sijaitsevalle Aegnan saarelle perustettu järeä rannikkotykistöpatteri, jonka aseistus koostui neljästä Obuhovin 12 tuuman 52 kaliiperin merikanuunasta, jotka oli asennettu kahteen panssaroituun kaksoistorniin.
Patterin alkuvaiheet
Alkuun Alexander Nevsky -nimellä tunnettu patteri oli 200 metriä pitkä ja ulottui yhdeksän metriä maan sisälle. Panssaroidut tykkitornit sijaitsivat patterin päissä. Patterin keskiosan panssarikuvun alla sijaitsivat tähystystornilla varustettu komentopaikka ja dieselvoimalaitos. Tykkiasemien pyörivä metallirakenne oli kokonaismassaltaan noin 770-tonninen.
Käyttökuntoon saattaminen
Tallinnan puolustuksen kannalta oleellisimpana nähtiin saaren 12 tuuman patterin (entiseltä nimeltään rannikkopatteri 15) kunnostaminen. Tehtävä asettui patterin päällikön sijaiseksi 10. huhtikuuta 1919 määrätyn Jaak Feldmannin hoidettavaksi. Hän kartoitti järeän patterin tilan, mikä osoittautui huonoksi. Oikea tykkitorni oli rikkoutunut ja ampumatarviketila romahtanut. Vasemman tornin betonirakenteet olivat halkeilleet. Molempien tornien sisällä olleet järjestelmät olivat osittain vaurioituneet.
Johan Renck
Renckin ensimmäinen pitkä elokuvaohjaus on nimeltään Downloading Nancy (2008). Elokuva sai huonot arvostelut. Esimerkiksi Salon-verkkojulkaisun kriitikko kertoi löytäneensä vastauksen kysymykseen: ”Voiko elokuva olla loukkaavaa roskaa?” Yleisöä poistui ensi-illasta kesken esityksen, mutta näyttelijä Rufus Sewell sanoi silti olevansa ylpeä elokuvasta riippumatta siitä, onko se muiden mielestä hyvä vai huono.
Stakka Bo
Vuonna 1993 Renck julkaisi taiteilijanimellä Stakka Bo tanssihitin ”Here We Go”, jossa kertosäkeen laulaa Nana Hedin. Kappale nousi Britannian singlelistalla sijalle 13 ja Eurochart-listalla sijalle 17.
Sorites-paradoksi
Hiekanjyvän paradoksi
Kuvitellaan hiekkakasa, josta poistetaan yksittäin hiekanjyviä. Voidaan muodostaa argumentti seuraavilla premisseillä:
Muita
Paradoksi voidaan esittää myös monilla muilla ominaisuuksilla, kuten ”pituus”, ”rikkaus”, ”vanhuus”, ”sininen” ja niin edelleen. Bertrand Russell on esittänyt artikkelissaan ”Vagueness” kaiken luonnollisen kielemme ja jopa loogisten konnektiivien olevan samalla tavalla epämääräisiä.
Kiinteän rajan asettaminen
Tällainen ratkaisu on kuitenkin epätyydyttävä, koska 9 999 ja 10 001 hiekanjyvän kokonaisuudella ei vaikuta olevan merkittävää eroa. Mikään raja, miten tahansa se asetetaankaan, johtaa takaisin samanlaiseen epämääräisyyteen kuin alkuperäisessä tilanteessakin. Rajan tarkkuus hämää, mutta ei poista epämääräisyyttä. Rajan määrittäminen ei myöskään vastaa sitä, miten käytämme luonnollista kieltä hiekkakasoista puhuessamme.
Hysteresis
Eräs lähestymistapa on käyttää hystereesiä. Se voidaan määritellä muistin omaavaksi järjestelmäksi, joka voi olla miten monessa tilassa tahansa. Järjestelmällä voi olla tieto siitä, minkälaisesta tilasta hiekkakasa lähti. Samansuuruisia hiekkamääriä voidaan tällöin pitää kasoina tai ei, riippuen siitä, mikä niiden historia on. Jos suuri hiekkakasa (joka on eittämättä kasa) pienenee vähitellen, se säilyttää asemansa kasana silloinkin, kun sen tämänhetkinen hiekan määrä on vain muutamia hiekanjyviä. Jos tämä tila kuitenkin jatkuu pitkään, se voi menettää kasan asemansa.
Erik Johnson
Erik Robert Johnson (s. 21. maaliskuuta 1988 Bloomington, Minnesota) on yhdysvaltalainen jääkiekkopuolustaja, joka pelaa NHL-joukkue Buffalo Sabresissa. St. Louis Blues varasi Johnsonin varausnumerolla 1 NHL:n varaustilaisuudessa vuonna 2006. Ennen siirtymistään Bluesin joukkueeseen Johnson oli pelannut kaksi kautta Yhdysvaltain alle 18-vuotiaiden joukkueessa puolustajana ja on voittanut joukkueessa kaksi kultamitaliakin. Johnson edusti Yhdysvaltain maajoukkuetta olympialaisissa 2010, jossa Yhdysvallat sijoittui toiseksi. Johnson voitti Stanley Cup mestaruuden kesällä 2022.
Raija Nevanlinna
Nevanlinna kirjoitti ylioppilaaksi Kotka Svenska Samskolanista 1956 ja valmistui filosofian maisteriksi 1964 Helsingin yliopistosta. Hän opetti venäjää 1967–2000 Helsingin Suomalaisessa Yhteiskoulussa ja oli kehittämässä venäjän opetusta myös valtakunnan tasolla. Hän opetti venäjää myös yksityisesti ja toimi tulkkina. Mukkulan kansainvälisessä kirjailijakokouksessa hän toimi venäläisistä vieraista vastaavana apulaissihteerinä.
Lanny McDonald
McDonaldin NHL-ura kesti vuodesta 1973 vuoteen 1989 ja hän pelasi Maple Leafsin lisäksi Colorado Rockiesissa ja Calgary Flamesissa. Hän toimi Rockiesissa ja Flamesissa kapteenina. Hän oli johdattamassa Flamesia Stanley Cupin voittoon vuonna 1989. Vuonna 1976 McDonald oli voittamassa Kanada Cupin mestaruutta.
Bhimbetka
Löytöhistoria
Löytämisen jälkeen alueella on tehty monia kaivauksia. Vuonna 1972 Bhimbetkaan tehtiin laajamittainen ja systemaattinen tutkimus, josta on edelleen peräisin yksittäisten kallioiden nimeäminen arabialaisin numeroin. Kaivauksista on löydetty jatkuva kivikautinen kulttuuri Acheulin kulttuurista myöhäismesoliittiselle kaudelle. Kalliosuojista on kaivettu myös yhdet maailman vanhimmista kivimuureista ja -lattioista.
Jyränkö
Historia
Sisällissodan aikaan vuonna 1918 oli Heinola ja ennen kaikkea Jyränkö paikka, jota valkokaarti ei valloittanut asein lähinnä Jyrängön plutoonan ja Nygrenin iskujoukon tehokkaan toiminnan vuoksi. Samaan aikaan kun Vierumäestä taisteltiin, Jyrängön plutoona puhdisti Uudenkylän saksalaisista ja avasi tien Kotkaan. Sodan lopussa Jyrängön asukkaat saivat osakseen koston, missä summittaisesti teloitettiin noin joka kolmas kiinni saatu asukas, pääasiassa naisia ja vanhuksia.
Jyränkö on vuodesta 1950 lähtien ollut Heinolan suurin kaupunginosa. Vuonna 1950 postiosoite Jyränkö I liitettiin Heinolan maalaiskunnasta Heinolan kaupunkiin.
David Benyamine
World Poker Tour
Hän voitti myös elokuussa 2005 WPT Battle of Champions II -kutsukilpailun.
Hovimäki
Hovimäki on Yle TV2:ssa vuosina 1999–2003 esitetty historiallinen draamasarja, jonka neljä tuotantokautta sijoittuvat vuosille 1798–1907. Se kertoo kuvitteellisen Lindhofin aatelissuvun ja kuvitteellisen Sepän torpparisuvun elämästä Suomen historian merkittävissä vaiheissa. Sarjan tapahtumat sijoittuvat pääosin Hovimäen kartanoon kuvitteellisessa varsinaissuomalaisessa Hirvikosken pitäjässä, Halikonlahden rannalla.
DVD-julkaisut
3. kausi:
Hiihdon nuorten maailmanmestaruuskilpailut 2019
Naisten 10 km (v)
<br style="clear:both" />
Ydinkäyttöinen jäänmurtaja
Käyttö
Jäänmurtajia ovat käyttäneet myös muutamat tieteelliset retkikunnat arktisilla alueilla. NS Arktika oli maailman ensimmäinen pinta-alus, joka saavutti pohjoisnavan 17. elokuuta 1977. Vuodesta 1989 lähtien joitakin jäänmurtajia on käytetty arktisiin turistiristeilyihin.
Napaturismi
Vuodesta 1989 ydinkäyttöisiä jäänmurtajia on käytetty myös turistien kuljettamiseen pohjoisnavalle. Jokainen osallistuja maksaa kolmen viikon matkastaan 25 000 Yhdysvaltain dollaria. NS Sibiriä käytettiin kahdella ensimmäisellä risteilyllä 1989 ja 1990. Vuosina 1991 ja 1992 turistimatkan pohjoisnavalle otti tehtäväkseen NS Sovetski Sojuz. Kesän 1993 aikana NS Jamal teki kolme turistiretkeä arktisille alueille. NS Jamalilla on erilliset majoitustilat turisteille. NS 50 vuotta voitosta -murtajalla on majoituskansi, joka on tehty turistien toiveiden mukaiseksi.
Afganistanin sota (2001–2021)
Sodan tausta
Vuonna 2001 Al-Qaida iski Yhdysvaltoihin. Syyskuun 11. päivän terrori-iskut World Trade Centeriin ja Pentagoniin myöntänyt Osama bin Laden Al-Qaida-ryhmineen piti tukikohtaansa Afganistanissa Taliban-hallinnon suojissa. YK:n turvallisuusneuvosto oli vaatinut terroristiksi epäillyn bin Ladenin luovuttamista jo joulukuussa 2000. Iskujen tekijöiden selvittyä Yhdysvaltain presidentti George W. Bush vaati talibaneja luovuttamaan bin Ladenin ja muut Al-Qaidan johtajat sekä sulkemaan terroristien koulutusleirit. Kaksi päivää ennen hyökkäystä Taliban tarjosi kompromissia, jonka mukaan bin Ladenia vastaan nostettaisiin syyte afganistanilaisessa tuomioistuimessa. Myös bin Ladenin luovuttamista ulkopuoliselle maalle harkittaisiin, jos Yhdysvallat ensin luovuttaisi bin Ladenia koskevan todistusaineiston. Yhdysvallat ei suostunut tarjoukseen.
Yhdysvaltojen hyökkäys Afganistaniin 2001–2002
7. lokakuuta 2001 klo 16.30 UTC yhdysvaltalais- ja brittijoukot aloittivat taliban- ja Al-Qaida -kohteiden pommitukset Kabulissa, Kandaharissa ja Jalalabadissa. Kahden ensimmäisen viikon strategiset pommitukset Taliban-johtoa ja viestiyhteyksiä vastaan eivät tuottaneet tulosta. Hyökkäyksen painopiste siirrettiin rynnäkköön Talibanin taistelujoukkoja vastaan. Marraskuun alussa Yhdysvaltojen erikoisjoukot hyökkäsivät Kandahariin. Pohjoisen liiton joukot pääsivät nyt etenemään.
Ahlefelt
Ahlefelt oli Ruotsin ritarihuoneeseen kirjoitettu aatelissuku numero 850. Gregorius Abt soti Saksan sodassa ja kohosi kapteeniksi vuonna 1660. Hänet aateloitiin vuonna 1673 nimellä Ahlefelt. Hänen poikansa Johan (k. 1732) kohosi everstiksi.
John Kuck
Johnny Kuck voitti kuulantyönnön olympiakultaa Amsterdamin 1928 kisoissa. Alkukilpailun kolmannella kierroksella hän työnsi tuloksen 15,43, jolla hän oli alkukilpailun jälkeen kolmantena. Loppukilpailun toisella eli koko kilpailun viidennellä kierroksella hän työnsi ME-tuloksen 15,87. Se on edelleenkin ainoa olympiakisoissa tehty miesten kuulantyönnön maailmanennätys. Jo vuoden 1928 keväällä hän oli työntänyt maailmanennätyksen ylittävät tulokset 15,55 (Fresnossa 28. huhtikuuta 1928) ja 15,59 (Los Angelesissa 5. toukokuuta 1928), mutta jostain syystä näitä ei kirjattu virallisiksi ME-tuloksiksi.
Äes
Äestyyppejä
Äkeet jaetaan kahteen päätyyppiin, kultivaattoreihin eli syvä-äkeisiin ja varsinaisiin äkeisiin. Varsinaisten äkeiden työsyvyys ei ole niin suuri kuin kultivaattoreiden.
Kesäpuisto
Pietarin aika
Pietari I:n tarkkaan valvomaa puutarhan rakentamista johtivat arkkitehti Ivan Matvejev, puutarhuri Jan Roozen sekä vuodesta 1716 ranskalainen Jean-Baptiste Le Blond. Soista aluetta täytettiin ja sen kuivattamiseksi kaivettiin kanavia ja lampia. Meidän päiviimme saakka on säilynyt puiston eteläosassa sijaitseva Karppilampi. Vuosina 1711–1716 kaivettiin Kesäpuiston ja nykyisen Mars-kentän erottava Joutsenkanava. Samaan aikaan Moika yhdistettiin Fontankaan. Alueelle istutettiin kotimaisia ja muista maista tuotuja puita ja kukkia. Vanhan moskovalaisen perinteen mukaisesti puistossa kasvatettiin myös hedelmäpuita, marjapensaita ja vihanneksia.
Vuosina 1710–1712 puiston koilliskulmaan rakennettiin arkkitehti Domenico Trezzini suunnittelema Pietari I:n kesäpalatsi, joka oli yhdistetty käytävällä Fontankan rannalla sijainneeseen palvelusväen taloon. Muita rakennelmia olivat Nevan ja Joutsenkanavan kulmaan vuosina 1721–1726 pystytetty keisarinna Jekaterina Aleksejevnan palatsi, taulugalleria ja juhlasali. Puiston paviljongeista upein oli arvokkaista materiaaleista rakennettu ja taideteoksin koristeltu ”Luola” (Grot).
Admetos
Admetos kuitenkin jätti uhraamatta Artemiille. Loukattu jumalatar täytti hääkammion käärmeillä, ja taas Apollon saapui Admetoksen avuksi. Hän neuvoi Admetosta suorittamaan uhrin Artemiille, ja niin jumalatar poisti käärmeet.
Tammi
Ulkonäkö ja koko
Suomen paksuin metsätammi lienee ollut Piikkiön Lyydikkälässä kasvanut puu, joka oli lähes 8 metriä ympärysmitaltaan. Perimätiedon mukaan se olisi ollut jopa 600 vuotta vanha. Puusta on nykyisin jäljellä vain kanto. Suomen suurin eli kiintotilavuudeltaan suurin puu on ilmeisesti Kemiössä kasvava jättitammi, jonka ympärysmitta rinnan korkeudelta on noin 6,5 metriä ja korkeus 28 metriä. Suomen toiseksi suurimman tammen titteli on Talin golfkentällä, Helsingissä kasvava tammella, jonka ympärysmitta vuonna 2013 oli 616 senttimetriä.
David Aebischer
Ura
NHL:n työsulun aikana Aebischer palasi kotimaahansa, Luganon joukkueeseen. Kaudeksi 2005–2006 Aebischer palasi taas Coloradon ykkösveskariksi, vaikka hän onkin saanut paljon kritiikkiä osakseen. Aebischer siirrettiin 8. maaliskuuta 2006 Montreal Canadiensiin vaihdossa José Théodoreen. Kahden Montrealissa vietetyn kauden jälkeen hänet siirrettiin 17. heinäkuuta 2007 Phoenix Coyotesiin, mutta menetettyään paikkansa joukkueessa Aebischer siirrettiin AHL-seura San Antonio Rampageen. Pelattuaan viisi ottelua hän palasi takaisin kotimaahansa HC Luganoon 23. marraskuuta 2007 tehtyään vuoteen 2012 asti kestävän sopimuksen.
FAT
FAT (File Allocation Table) on tiedostojärjestelmä, jonka Microsoft kehitti vuonna 1977 Microsoft Disk BASICia varten. Se on MS-DOSin ja Windows 95, 98 ja ME:n käyttämä tiedostojärjestelmä, ja sitä käytetään edelleen yksinkertaisuutensa vuoksi USB-muistien ja muistikorttien tiedostojärjestelmänä. Myös nykyisten PC-koneiden käynnistämistä hallitseva UEFI vaatii kiintolevyllä tallennustilakseen FAT32-osion.
Taisto Martiskainen
Taisto Martiskainen (26. tammikuuta 1943 Suojärvi – 21. elokuuta 1982 Leppävirta) oli suomalainen kuvanveistäjä, joka teki myös monumenttiteoksia.
Emiliano Sala
Emiliano Raúl Sala Taffarel (31. lokakuuta 1990 Cululú, Santa Fe, Argentiina – 21. tammikuuta 2019 Englannin kanaali) oli argentiinalainen jalkapalloilija, joka edusti Ranskan Ligue 1:ssä pelaavaa Nantesia. Juuri ennen kuolemaansa tammikuussa 2019 Sala siirtyi Valioliigassa pelaavaan Cardiffiin, joka maksoi hänestä seuran kaikkien aikojen suurimman siirtosumman 15 miljoonaa puntaa eli noin 17 miljoonaa euroa.
Pariisin lentoasema
Pariisin lentoasema voi tarkoittaa seuraavia lentoasemia:
Konkkaheinälude
Levinneisyys
Euroopassa lähes kaikkialla yleinen, tavataan alueella Keski-Aasiasta Kiinan pohjoisosiin. Suomessa sitä tavataan lähes koko maasta ja pohjoisimmat havainnot ovat Lapista.
Ilmatorjuntamuseo
Vuonna 2010 museossa kävi yli 11 000 vierasta.
Lappilan rautatieasema
Lappilan rautatieasema tai seisake on Suomen rataverkon liikennepaikka Kärkölän kunnan Lappilan kylässä Päijät-Hämeen maakunnassa rataosalla. Liikennepaikan etäisyys Helsingin päärautatieasemalta on 97,7 ratakilometriä, mitattuna Riihimäen rautatieaseman kautta.
Lappila oli Pietarin radan rakennustöiden alkaessa vuonna 1868 radan toinen työasema Riihimäen ohella. Nälän ja kulkutautien aiheuttaman suuren kuolleisuuden vuoksi avattiin maaliskuussa 1868 sairaalat Oittiin ja Lahteen ja niiden täytyttyä kolmas sairaala Lappilan lähelle Tillolaan. Viimeksi mainittu sairaala suljettiin kuitenkin jo saman vuoden marraskuussa. Lappilan ensimmäinen asemarakennus valmistui IV luokan aseman tyyppipiirustusten mukaan vuonna 1869. Rautatien myötä aseman seudulle syntyi teollisuuslaitoksia. Vuonna 1897 perustettiin lyhytikäiseksi jäänyt saha ja vuonna 1908 toinen saha, joka oli toiminnassa vuoteen 1959 saakka. Sahan rinnalle tuli vuonna 1928 tiilitehdas, joka on yhä toiminnassa. Sahan toiminnan loputtua Lappilan kylän asukasluku kääntyi laskuun.
Ruskohyeena
Levinneisyys ja elinympäristö
Ruskohyeenaa tavataan eteläisessä Afrikassa: etenkiin Etelä-Afrikassa, Namibiassa ja Botswanassa, mutta myös tietyillä alueilla Angolassa ja Zimbabwessa.
Hämeen Kokoomus
Hämeen Kokoomus Päijät-Hämeen hyvinvointialueella
23. tammikuuta 2022 pidetyssä hyvinvointialueen vaalissa Hämeen Kokoomuksen asettamista ehdokkaista muodostui Päijät-Hämeen hyvinvointialueen suurin valtuustoryhmä. Hyvinvointialueet aloittavat 1. tammikuuta 2023. Helsingin kaupunkia ei koske hyvinvointialue, vaan se jatkaa sosiaali- ja terveystointaan kunnallisessa kokonaisuudesssa Helsingin kaupunkina. Ahvenanmaan autonominen maakuntakaan ei kuulu hyvinvointialueisiin, vaan se toimii itsehallintolakinsa perusteella.
Crossing the Rubicon (The Soundsin albumi)
Albumilta julkaistiin kaksi singleä, ”No One Sleeps When I’m Awake” maailmanlaajuisesti iTunesissa 17. huhtikuuta 2009 sekä ”Beatbox” 12. tammikuuta 2010 yksinoikeudella iTunesissa.
Aarne Keskitalo
Aarne Keskitalo toimi Turun Päivälehden päätoimittajana Rafael Paasion jälkeen. Hän oli naimisissa nuortenkirjailija Margareta Keskitalon kanssa.
Heideken
Kun synnytykset Heidekenillä loppuivat, osa esineistöstä pelastettiin Turun terveydenhuoltomuseoon. Heidekenin tilat entistettiin ja muokattiin toimistokäyttöön sopiviksi. Turun ammattikorkeakoulun hallintokäytössä Heideken ehti olla kymmenisen vuotta, kunnes se myytiin joulukuussa 2007 Varsinais-Suomen Lastensuojelujärjestöt ry:lle ja Mannerheimin Lastensuojeluliiton Varsinais-Suomen piiri ry:lle. Uudet omistajat perustivat Kiinteistö Oy Heidekenin, ja talon suojissa alkoi Perhetalo Heidekenin toiminta. Nykyään Perhetalo Heidekeniltä voi vuokrata myös kokous- ja koulutustiloja.
Sofia Salin
Perhe
Sofia on Aleksi ja edesmenneen Hanna Salinin tytär. Hanna oletti aluksi miehensä Jukka Salinin olevan Sofian isä, mutta pian selvisi sen olevan mahdotonta, sillä Jukalle tehtiin kuopuksensa Siljan syntymän jälkeen vasektomia eli hän on steriili. Hanna valehteli Jukalle, että Sofia on Hannan homoseksuaalin ystävän Harrin lapsi. Sofia on kuitenkin Jukan pojan Aleksin lapsi, Hanna oli siis pettänyt Jukkaa jo pidemmän aikaa Aleksin kanssa. Jukka sai kuulla totuuden Sofian isästä vasta vuoden 2001 kevään päätösjaksossa, kun kuuli Aleksin lepertelevän Sofia-vauvalle nimittäen itseään isäksi ja Jukkaa ukiksi. Karatessaan Nakkilaan isänsä luo, Sofia ei pitänyt isänsä uudesta tyttöystävästä Ilonasta eikä varsinkaan siitä, ettei Aleksi ollut maininnut Ilonasta hänelle mitään. Lopulta Ilona ja Sofia ystävystyivät ja heidän välinsä ovat hyvät.
Eino Kalima
Eino Kalima syntyi Säämingin Kallislahdessa tilanomistaja ja valtiopäivämies Hugo Landgrenin perheeseen. Hänen veljensä oli kielitieteilijä Jalo Kalima. Eino Kalima kävi koulua Savonlinnassa ja pääsi ylioppilaaksi Suomalaisesta Realilyseosta 1900. Sen jälkeen hän valmistui kandidaatiksi Helsingin yliopistosta ja opiskeli stipendiaattina Moskovassa (1904–1907) ja Pietarissa (1907–1908). Tällöin hän perehtyi hyvin venäläiseen teatteriin ja alkoi kääntää venäläistä näytelmäkirjallisuutta. Hän toimi myös kirjallisuudentutkijana ja näytelmäkriitikkona.
Blender (ohjelmisto)
Toiminta ja ominaisuudet
Toinen Blenderin tärkeä ominaisuus on työtilan jako. Työtila jaetaan osiin; esimerkiksi alussa nähdään 3D-näkymä ja muokkaustyökalulaatikko, mutta nämä ovat vain näkymiä muiden joukossa; ne voidaan yhdistää, jakaa uudelleen, ja niiden tyyppiä voi vaihtaa. Kaikkia näkymiä muokataan samoilla komennoilla, mistä johtuu esimerkiksi erikoinen ominaisuus, että työkalulaatikkoa voi zoomata ja panoroida.
Mikki Ketelä
Mikko (Mikki) Ketelä (1876–1957) oli suomalainen yleisurheilija. Palomiehenä työskennellyt Ketelä voitti Suomen ensimmäisen urheilukuninkuuden vuonna 1902. Käsitteenä laji yleisurheilu oli vielä tuntematon ja puhuttiinkin ”yleisestä urheilusta”, lisäksi kilpailujen viimeinen laji, johon selvisi kaksi parasta kilpailijaa, oli paini. Vuoden 1903 kilpailuihin Ketelä lähti myös mukaan, mutta keskeytti epäonnistuttuaan kiekonheitossa.
Markus Hohti
Markus Hohti (s. 1976) on suomalainen sellisti. Hohti on aktiivinen kamarimuusikko, joka on toiminut erityisesti Uusinta-kamariyhtyeessä. Hän on esiintynyt kotimaan lisäksi laajasti myös ulkomailla sekä osallistunut useisiin levytyksiin.
Henri Jeanson
Henri Jules Louis Jeanson (6. maaliskuuta 1900 Pariisi, Ranska – 6. marraskuuta 1970 Équemauville, Ranska) oli ranskalainen lehtimies, kirjailija ja käsikirjoittaja.
Alfred Gusenbauer
Kesäkuussa 2008 SPÖ:n johtajaksi valittiin Gusenbauerin hallituksen liikenneministeri Werner Faymann. Ennenaikaisiin vaaleihin päädyttiin kun Wilhelm Moltererin johtama ÖVP:n päätti jättää hallituksen heinäkuussa 2008.
Reija Virolainen
Reija Virolainen on suomalainen kuvaussihteeri, televisio-ohjaaja ja tuottaja.
Euroopan museofoorumi
Euroopan museofoorumi EMF on Euroopan neuvoston alainen museo-organisaatio. Se on riippumaton, voittoa tavoittelematon hyväntekeväisyysjärjestö, joka on rekisteröity Yhdistyneessä kuningaskunnassa ja perustettu vuonna 1977. Perustajia oli kolme: Kenneth Hudson, Richard Hoggart ja John Letts.
Vuoden eurooppalainen museo
Euroopan museofoorumi jakaa vuosittain Vuoden eurooppalainen museo -palkinnon (EMYA), jota on jaettu vuodesta 1977 lähtien. EMYA myönnetään uusille museoille sekä museoille, jotka ovat viimeisten kahden vuoden aikana uudistuneet tai laajentuneet.
Viherluhtalude
Esiintyminen Suomessa ja elinalueet
Suomen Lajitietokeskuksen mukaan laji esiintyy ensisijaisesti Itämeren luhtarannoilla. Tämän lisäksi sitä tavataan Itämeren niittyrannoilla. Suomessa sitä tavataan kaikkialla Pohjois-Karjalan ja Kainuun välisen alueen keskiboreaalista vyöhykettä lukuun ottamatta, jossa esiintyminen on epävarmaa.
Elysion
Elysion tai Elysionin kentät on kreikkalaisen mytologian onnela, jossa jumalten suosikit elävät kuolemattomina ja ikuisesti nuorina. Homeroksen mukaan Elysionin kentät sijaitsivat kaukana lännessä Okeanos-valtameren äärellä. Myöhemmät kirjoittajat, esimerkiksi Vergilius, sijoittivat Elysionin Haadekseen.
Marc Denis
Seurajoukkueissa
Denis teki kaudeksi 2008–2009 sopimuksen Montreal Canadiensin kanssa. Hän pelasi kauden aikana vain yhden NHL-ottelun. Pääosan kaudesta Denis pelasi AHL:n Hamilton Bulldogsissa (runkosarjassa 46 ja pudotuspeleissä kuusi ottelua). Hän lopetti uransa tähän kauteen.
Mauri Kajas
Henkilöhistoria
Kajaksen vanhemmat olivat Kalle Mauri Mäkinen (Korpela) ja Iida Kiviranta ja puoliso vuodesta 1923 Elna Cecilia Jakobsson. Hän kävi viisi luokkaa yhteiskoulua Hämeenlinnassa, opiskeli Yhteiskunnallisessa Korkeakoulussa ja toimi muun muassa maataloustyöntekijänä, myyjänä, asiapoikana, leipomo-, makkara- ja metallityöntekijänä sekä merimiehenä ja vuodesta 1918 alkaen aseseppänä.
Henri Gagnebin
Henri Gagnebin (12. maaliskuuta 1886 Liège – 2. kesäkuuta 1977 Geneve) oli belgialaissyntyinen sveitsiläinen säveltäjä.
Gagnebin syntyi Liègessä vuonna 1886. Hän aloitti opiskelunsa Biennessä ja Lausannessa. Vuonna 1905 hän asui ja opiskeli kahdeksan kuukauden ajan Berliinissä. Vuodesta 1908 alkaen hän opiskeli urkujensoittoa ja sävellystä Pariisissa. Vuosina 1925–1961 Gagnebin toimi geneveläisessä konservatoriossa. Hän kuoli Genevessä vuonna 1977.
Mihail Kornijenko
thumb|right|300px|Mihail Kornijenko ISS-avaruusasemalla. Mihail Kornijenko (s. 15. huhtikuuta 1960 Syzran) on venäläinen kosmonautti.
Berocca
Beroccaa käytetään B-ryhmän vitamiinien, C-vitamiinin sekä sinkin puutostilojen sekä lisääntyneen tarpeen korjaamiseen.
William Cooper
Cooper oli yksi New York Lyceum of Natural Historyn, myöhemmin New York Academy of Sciences, perustajista, ja ensimmäinen yhdysvaltalainen, joka hyväksyttiin Zoological Society of Londonin jäseneksi.
Uiguurivaltakunta
Historia
Uiguurit ilmaantuivat historiaan kiinalaisessa historiankirjoituksessa yhtenä ilmeisesti turkkilaista kieltä puhuneena heimona, joka johti yhdeksän heimon muodostamaa liittoumaa. Uiguurien heimo jakautui puolestaan kymmeneen klaaniin, joista johtava oli Yahlaqar. Uiguurit kuuluivat Turkkilaisten valtakuntien alamaisuuteen, joista ensimmäinen oli olemassa vuosina 552–630 ja toinen vuosina 682–742. He kukistivat Turkkilaisen valtakunnan muiden heimojen tuella ja nostattivat oman johtajansa Qulligh Boylan vallankahvaan vuonna 744. Valtakunnan pääkaupungiksi tuli Ordu-Baligh, joka sijaitsi entisen Turkkilaisen valtakunnan keskusalueella Mongoliassa.
Halmekeilapää
Elintavat
Yksi sukupolvi vuodessa. Aikuisia tavataan kesäkuulta lokakuulle. Esiintyessään voi olla hyvin runsas.
Luettelo Idän assyrialaisen kirkon patriarkoista
Seleucia-Ctesiphonian katolikokset ja Idän assyrialaisen kirkon patriarkat
(Mar Theodossious siirsi patriarkan istuimen Bagdadiin.)
Vuonna 1552 kilpaileva Kaldealainen katolilainen patriarkka valittiin
95 Mar Eliyya IX (1617–1660)
Onni Tuomenoja
Onni Tuomenoja (3. helmikuuta 1923 Loppi – 14. tammikuuta 1976 Valkeakoski) oli suomalainen runoilija.
Farid al-Atraš
Al-Atraš esitti musiikkia ja näytteli elokuvissa lähes kuolemaansa saakka. Hän oli kärsinyt pitkään sydänongelmista ja menehtyi libanonilaisessa sairaalassa 1974. Al-Atraš haudattiin Kairoon.
Luettelo Afrikan keskuspankeista ja valuutoista
Afrikassa on lukuisten kansallisten keskuspankkien ja kansallisten valuuttojen lisäksi yksi 14 maan yhteinen valuutta, CFA-frangi. CFA-frangi jakautuu kahteen alueeseen, joilla on omat keskuspankkinsa: Länsi-Afrikan valtioiden keskuspankki (BCEAO) ja Keski-Afrikan valtioiden keskuspankki (BEAC).
Atte Pohjanmaa
Atte (Adrian) Pohjanmaa (synt. Pohjansalo; 11. tammikuuta 1903 Helsinki – 19. marraskuuta 1976 Helsinki) oli suomalainen lehtimies ja kirjailija.
Kauriinmetsästäjä
Kauriinmetsästäjä on vuonna 1978 ensi-iltansa saanut yhdysvaltalainen eeppinen sotadraamaelokuva, jonka on ohjannut Michael Cimino ja käsikirjoittanut Deric Washburn. Sen pääosissa ovat Robert De Niro, Christopher Walken, John Cazale, Meryl Streep ja John Savage. Elokuva kuvaa dramaattisesti Vietnamin sodan vaikutuksia pienen teollisuuskaupungin ystävysporukan elämään. Elokuva on erityisen tunnettu kohtauksista, joissa pelataan venäläistä rulettia.
Kauriinmetsästäjä sai kaikkiaan yhdeksän Oscar-ehdokkuutta (mm. paras elokuva, miespääosa), joista se voitti viidessä kategoriassa: paras elokuva, ohjaus, miessivuosa (Christopher Walken), leikkaus ja äänitys.
Juoni
Robert De Niro, Christopher Walken ja John Savage näyttelevät amerikanvenäläisiä terästehdastyöläisiä. Kaveriporukan elämän täyttää pääasiassa työnteko paikallisessa terästehtaassa, oluenjuonti ja metsästys. Elokuvan alkuosa keskittyy kuvaamaan pennsylvanialaisen tehdaskaupungin elämää. Ortodoksinen usko näkyy vahvasti kaupungin arjessa ja venäläinen kulttuuri on muutenkin läsnä pikkukaupungin tunnelmassa. Elokuvan ensimmäinen kolmannes keskittyy kuvaamaan Stevenin (Savage) ja Angelan häitä, joissa juhlitaan myös kolmikon viimeisiä hetkiä vapaalla jalalla. Häitä seuraavan, viimeisen metsästysretken myötä miehet lähetetään Vietnamin sotaan.
Vastaanotto
Arviolta 25:n ihmisen raportoidaan kuolleen heidän pelattuaan venäläistä rulettia elokuvan innoittamina.
Tshiuetin Rail Transportation
Tshiuetin Rail Transportation Inc. on Kanadan ensimmäinen kokonaan alkuperäiskansojen omistuksessa oleva rautatieyhtiö.
Ebro
Ebron sivujokia ovat Aragón, Gállego, Segre, Valira, Noguera, Noguera Pallaresa, Noguera Ribagorçana, Cinca, Isábena, Ésera ja Matarraña.
Nokia N76
Nokia N76 on Nokian valmistama älypuhelin. Se esiteltiin Las Vegasissa CES-messuilla tammikuussa 2007 ja suunniteltiin julkaistavaksi saman vuoden ensimmäisellä neljänneksellä.
Potenssiinkorotusalgoritmi
Nyt
Rekursiivinen muoto
Operaatio tarkoittaa luvun k kokonaislukujakoa luvulla 2. Tämä operaatio on tietokoneella helposti suoritettavissa. Operaation suorittamiseksi lukua k yksinkertaisesti siirretään yhden askeleen verran vähemmän merkitsevien bittien suuntaan. Parittomalla luvulla ylivuotava ykkösbitti yksinkertaisesti unohdetaan.
Wilbur Thompson
Wilbur Marvin Thompson (6. huhtikuuta 1921 Frankfort, Etelä-Dakota – 25. joulukuuta 2013) oli yhdysvaltalainen kuulantyöntäjä ja olympiavoittaja.
Thompson kuoli 25. joulukuuta 2013, 92-vuotiaana.
Marek Heinz
thumb|Marek Heiz Marek Heinz (s. 4. elokuuta 1977 Olomouc, Tšekkoslovakia, nykyinen Tšekin alue) on tšekkiläinen jalkapalloilija, joka edustaa Turkin pääsarjan Galatasarayta. 187 senttimetriä pitkän Heinzin pelipaikka on hyökkäävä keskikenttäpelaaja.
Demokraatit (Grönlanti)
Demokraatit kannattaa Grönlannin parlamentin jäsenten lukumäärän vähentämistä nykyisestä 31:stä edustajasta. Heidän mukaansa poliitikkojen tulisi näyttää esimerkkiä kuluja karsimalla ja nykyisellään edustus kansalaisten lukumäärää kohti on enemmän kuin tarpeeksi.
Stairway to Heaven
Vaikutteet ja plagiointisyyte
Jimmy Pagen on väitetty ottaneen ”Stairway to Heavenin” intron kalifornialaisen rockyhtye Spiritin kappaleesta ”Taurus” (1968). Väitettä on tuettu sillä, että yhtyeet olivat aikaisemmin esiintyneet samalla kiertueella. "Taurusin" kirjoittajan Randy Californian perikunta nosti asiasta kanteen vuonna 2014. Oikeuden päätöksessä kesäkuussa 2016 todettiin, että "Stairway to Heaven" -kappaleeseen ei ole kopioitu osia "Taurus"-kappaleesta. Valamiehistö kuuli kappaleet muusikon nuoteista soittamana. Syyskuussa 2018 Kalifornian vetoomustuomioistuin päätti, että tuomarin tekemien virheiden vuoksi asia otetaan uuteen käsittelyyn. San Franciscossa toimiva vetoomustuomioistuin piti 9. maaliskuuta 2020 antamallaan päätöksellä äänin 9–2 voimassa vuonna 2016 tehdyn päätöksen, jonka mukaan introa ei ole kopioitu. Lopullisesti asia päättyi, kun Yhdysvaltain korkein oikeus ei ottanut edelleen tehtyä vetoomusta tuomiosta lainkaan käsiteltäväksi, jolloin aiemmat päätökset jäävät voimaan.
Ketolanperä
Ketolanperä on levittäytynyt Limingan–Tyrnävän peltolakeuksien reunaa seuraavan yhdystien sekä sen tärkeimpien sivuteiden varsille. Ketolanperän alue rajoittuu luoteessa Ylikylään ja Metsärinteen asuinalueelle sekä kaakossa Tyrnävän kunnanrajaan ja siellä sijaitsevaan Murron kylään. Ketolanperän itälaidalla sijaitsee myös Murto-niminen alue, joka jakanut nimensä Tyrnävän puolella olevan kylän mukaan mutta sittemmin Kempeleen kunnan kaavoituksessa kuulunut Ketolanperän osa-alueeseen. Ketolanperän Murron osa-alueella oli asukkaita vuoden 2020 lopussa Tilastokeskuksen tietojen mukaan 43.
Last Order: Final Fantasy VII
Last Order käsittelee kahta eri ajankohtana tapahtuvaa Final Fantasy VII:n takaumaa. Näistä toinen kertoo Cloud Strifen ja Zack Fairin paosta Shinran suuryhtiöstä, toinen puolestaan Nibelheim-kaupungin reaktorilla tapahtuneesta välikohtauksesta, jossa kaksikko haastaa kaupungin tuhonneen Sephirothin. Suurin osa Last Orderin tapahtumista nähdään myös Crisis Core: Final Fantasy VII -pelissä.
Yleisurheilu kesäuniversiadeissa 2011
Vuoden 2011 kesäkesäuniversiadeissa Kiinan Guandongin maakunnan Shenzhenissä, joka sijaitsee Hongkongin erityishallintoalueen pohjoispuolella. Yleisurheilussa järjestettiin 46 kilpailutapahtumaa, miehille 23 ja naisille 23. Yleisurheilutapahtumat järjestettiin Shenzhen Universiade Sports Centre-areenalla 16.-21. elokuuta 2011.
Muuntelu (musiikki)
Muuntelu on musiikissa tekniikka, jossa teosta tai teoksen osaa muutetaan sitä toistettaessa. Muutokset voivat olla harmonisia, melodisia, kontrapunktisia, rytmisiä, äänenvärin muutoksia tai soitinnuksen muutoksia. Muuntelun tulosta kutsutaan muunnelmaksi tai variaatioksi.
M/S Oscar Wilde
Käyttöhistoria
Teknisesti Star vastaa eniten Rauman telakalta vuonna 2001 valmistunutta M/S Seafrance Rodin (nyk. M/S Côtes des Dunes) -alusta. Osittain Starin ja Seafrance Rodinin tapaan rakennettiin myöhemmin myös M/S Viking XPRS, vaikka mikään näistä aluksista ei virallisesti ole toistensa sisaralus.
Lovers
Albumilla on Pakarisen euroviisuedustuskappale "Leave Me Alone", joka on julkaistu singlenä. Kappaleelle on tehty myös musiikkivideo. Singlen B-puolena on "Tell Me What to Do", joka oli hänen toinen euroviisuedustuskappale-ehdokkaansa.
McDonnell Douglas F/A-18 Hornet Australiassa
Hankinta ja valmistus
Lokakuussa 1981 Australia tilasi 57 yksipaikkaista AF/A-18A:ta (sarjat 14-28) korvaamaan ilmavoimien Dassault Mirage IIIO -koneet. Koneet saivat Australian ilmavoimien tunnuksen A21 ja konenumerot 1-57. Koneet olivat muuten samanlaisia kuin F/A-18, mutta ne oli varustettu tiedustelupodilla. Ne oli tarkoitus koota Australiassa Avalonissa Victoriassa Government Aircraft Factorylla (nyk. Aerospace Technologies of Australia, ASTA) Yhdysvalloista ja Espanjasta toimitetuista sekä Australiassa valmistetuista osista. Commonwealth Aircraft Corporation ja British Aerospace Australia Ltd. valmistivat koneiden General Electric F404 -moottorit ja avioniikan Australiassa.
Portimojärven alue (Aavasaksa)
Kolmannen jakovaiheen alueita ovat seuraavat yhdeksän aluetta tai valuma-aluetta :
Haute-Garonne
Haute-Garonne oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Haute-Garonne muodostettiin osasta Languedocin provinssia.
Bill Fagerbakke
Näyttelijäuransa 1980-luvulla aloittanut Fagerbakke on esiintynyt enimmäkseen sivurooleissa televisiosarjoissa ja elokuvissa kuten Kylmä rinki, Saman katon alla, Heroes ja Maalla on mukavaa. Parhaiten hänet kuitenkin tunnetaan televisiosarjoista Coach ja Paavo Pesusieni. Hän on myös esittänyt Marshall Eriksenin isää tilannekomediasarjassa Ensisilmäyksellä.
Debaltseve
Liikenteen solmupiste
Kaupungissa valmistetaan rautatie- ja kaivoslaitteita, siellä on asfalttiasema, rautateiden huoltovarikko, elintarviketeollisuutta ja rautatieliikenteen oppilaitos.
Sotatantereena 2014–2015
Kyiv Postin haastattelemien sotilaiden mukaan motti sulkeutui 16. helmikuuta ja seuraavana päivänä kapinalliset valtasivat osan kaupungista. Motti alkoi muodostua jo 9. helmikuuta, kun joukko kapinallisia valtasi panssarivaunun tukemana tien varrella olevan Lohvynoven kylän, jossa oli vain neljä ukrainalaista sotilasta. Ukrainan joukkoja pakeni yksitellen peltojen ja metsien halki. Mottiin jäi ehkä jopa 8000 ukrainalaista sotilasta. Ukrainan joukot alkoivat vetäytyä kaupungista 18. helmikuuta 2015. Ukrainan presidentti Petro Porošenko sanoi määränneensä "suunnitellun ja organisoidun vetäytymisen". Ukrainan viranomaisten mukaan kaupunkia ei ikinä saarrettu, mutta paenneiden sotilaiden mukaan tie Artemivskiin oli ollut poikki tykistötulen ja miinojen vuoksi, ja he olivat olleet yli viikon ilman tarvikkeita, ammustäydennyksiä ja haavoittuneiden evakuointia.
Ali Saadetdin (jääkiekkoilija)
Ali Saadetdin (s. 19. huhtikuuta 1947 Tampere) on tataaritaustainen suomalainen jääkiekkohyökkääjä, joka pelasi neljä kautta SM-sarjaa Ilveksessä vuosina 1966–1970 ja voitti kolmesti hopeaa ja kerran pronssia. Hopeamitali tuli myös Euroopan Cupista vuonna 1967. Samassa joukkueessa Saadetdinin kanssa edustivat muun muassa taiturit Lasse Oksanen ja Reijo Hakanen sekä myöskin tataariyhteisöön kuulunut Erkan Nasib. Alin veli Mönävär puolestaan pelasi jääkiekkoa Ilveksessä 1950-luvulla. Ali Saadetdinin veljenpoika on IT-miljonääri Ali Urhan Saadetdin.
Miekojärven alue
Kolmannen jakovaiheen alueita ovat seuraavat kahdeksan aluetta tai valuma-aluetta :
Schefferville
Schefferville (aiemmin Knob Lake) on kylä Kanadassa Quebecin provinssissa Innu-kansan alueen sydämessä. Kylästä on matkaa pohjoiseen Québecin provinssin ja Newfoundland ja Labradorin provinssin väliselle rajalle vajaat kaksi kilometriä.
Ed Koch
Edward Irving ”Ed” Koch (12. joulukuuta 1924 – 1. helmikuuta 2013 ) oli yhdysvaltalainen demokraattisen puolueen poliitikko. Hän toimi Yhdysvaltain edustajainhuoneen jäsenenä New Yorkin 17. vaalipiiristä 1969–1973 sekä 18. vaalipiiristä 1973–1977 ja vuosina 1978–1989 New Yorkin pormestarina.
Aalisjoen valuma-alue
Aalisjoen valuma-alue (vesistöaluetunnus 67.95) on Tengeliönjoen valuma-alueessa sijaitseva toisen jakovaiheen valuma-alue, jonka pinta-ala on 338,7 neliökilometriä. Alueen järvisyys on 3,84 %. Vesistön valuma-alueen alarajana on Konttajärvi, jossa reitin vedet tulevat seuraavaksi Lankojärven alueelle (67.94).
Hans-Peter Martin
Menestynein kirjoista on Martinin ja saksalaisen Harald Schumannin kirjoittama Globalisaatioloukku (Die Globalisierungsfalle. Der Angriff auf Demokratie und Wohlstand, 1996), joka on käännetty 27 kielelle. Kirjan pääargumenttina on, että tulevaisuudessa ihmiskunnasta vain viidennestä tarvitaan mielekkäiden ja hyvin palkattujen töiden tekemiseen, ja loput pidetään rauhallisina tissiviihteellä.
Jussi Jokinen (lentopalloilija)
Lokakuussa 2022 Jussi Jokinen aloitti lentopallon Mestaruusliigan kilpailupäällikkönä ja hänen vastuullaan on myös myös liigaseurojen kansainväliseen toimintaan liittyviä tehtäviä. Aiemmin Jokinen on toiminut lentopallon SM-liigan (nykyinen Mestaruusliiga) toimitusjohtajana vuosina 1995-1999 sekä toiminnanjohtajana 2009-2018, Raision Loimun toiminnanjohtajana 1999-2002, isku-Volleyn toiminnanjohtajana 2001-2002, Lentopalloliiton kilpailupäällikkönä 2002-2007 sekä maajoukkuevastaavana 1996-2006. Salibandyn parissa hän on ollut Turun Palloseuran toiminnanjohtajana vuosina 2007-2008.
Lederhosen
Baijerilaiset nahkahousut eroavat muista siinä, että niissä on edessä luukku. Nahkahousuihin kuuluu usein koristeellisesti kirjaillut henkselit.
August Heinrich Hoffmann von Fallersleben
Elämä
Hoffmann löysi 8. toukokuuta 1821 katkelmia keskiaikaisesta eeppisestä runosta ”Otfried”. Pian sen jälkeen hän julkaisi löydöstä kirjoitelman nimellä ”Bonner Bruchstücke vom Otfried nebst anderen Sprachdenkmälern”. Samana vuonna ilmestyi hänen runokokoelmansa Lieder und Romanzen, minkä yhteydessä hän käytti ensimmäisen kerran nimeä Hoffmann von Fallersleben.
Henry Campbell-Bannerman
Elämäkerta
Henry Campbell syntyi Kelvinside Housessa Glasgow'ssa. Hänen isänsä Sir James Campbell oli Glasgow'n kaupunginjohtaja (Lord Provost of Glasgow) vuosina 1840–1843. Campbell kävi Glasgow'n yliopistoa (1851) ja Cambridgen yliopiston Trinity Collegea (1854–1858). Valmistuttuaan hän hoiti perheen varastoa ja tavarakauppaa Glasgow'ssa. Hän otti sukunimeensä lisän Bannerman vuonna 1871, mikä oli ehtona, että hän sai periä setänsä omistaman Hunton Courtin Kentissä.
Fontenayn apottiluostari
Historia
Fontenayn apottiluostari perustettiin vuonna 1118. Perustajana toimi Bernard Clairvauxlainen, joka valitsi myös luostarin paikan Burgundissa. Paavi Eugenius III vihki luostarin vuonna 1147. Kyseinen luostari on varhaisin sisterssiläisluostari ja herätti huomiota piirteittensä koruttomuudella.
Dungeon Siege
Dungeon Siegessä pelihahmojen kehitys on toteutettu tavallisesta poikkeavalla tavalla. Hahmon luokka ei edeltä käsin määrää taitoja tai aseita, vaan hahmon kyvyt perustuvat pelissä hankittuun kokemukseen. Jos hahmo esimerkiksi käyttää paljon loitsuja, hänestä tulee ennen pitkää taitava maagi.
Aleksandr Parygin
Parygin edusti Australiaa Ateenan olympialaisissa 2004.
Väinö Kuisma (keihäänheittäjä)
Suomen mestaruuden Kuisma voitti vuosina 1958 ja 1960, ja hopealle hän sijoittui kuudesti. Hänen muita tärkeitä saavutuksiaan olivat 30 maaottelua, joista 10 Ruotsi–Suomi maaotteluita, kaksi kultaa poliisien EM-kisoissa ja kolme nuorten SM-kultaa.
Lapsuus
Väinö Kuisma syntyi Vuoksenrannassa 7.8.1934 Pöyryniemen kylässä. Väinö Kuisma oli 5-vuotias, kun hän ensimmäisen kerran jätti kotinsa perheensä kanssa ja lähti evakkoon talvisodan alta Kurikkaan, Oppaan kylään. Kurikasta perhe siirtyi Vehmersalmelle, josta vuonna 1941 perhe pääsi muuttamaan takaisin kotiin Pöyrynummeen. Kesäkuussa 1944 neuvostoarmeijan suurhyökkäyksen vuoksi perhe joutui jättämään lopullisesti kotinsa ja asettumaan Joutsaan. Väinö Kuisma lähetettiin sotalapseksi Mariestadin kylään Ruotsiin kirkkoherra Einar Rutbergin perheeseen ja Väinö viihtyi perheessä oikein hyvin vajaan kahden vuoden ajanjakson ja oppi hyvin puhumaan ruotsin kieltä. Yhteys Ruotsin perheeseen säilyi aikuisikään asti.
Challenge Cup (lentopallo)
Kausi 2007
Saksan Münsterissä pelatussa naisten Top Teams Cupin loppuottelussa espanjalainen Grupo 2002 Murcia kukisti TsSKA Moskovan 3-0. Pronssiottelussa saksalainen Schweriner SC löi hollantilaisen PlantinaLonga Lichtenvoorden 3-0.
Thorin Tammikilpi
Elämäkerta
Paon jälkeen Thorinin isoisä ja heimon kuningas Thrór musertui henkisesti ja jätti kansansa. Hän lähti vaeltamaan etelään mukanaan vain yksi kumppani, Nar. Nar palasi 20 vuoden kuluttua ja kertoi heidän vaeltaneen Moriaan, missä Örkkipäällikkö Azog oli vanginnut heidät ja polttanut nimensä kuningas Thrórin otsaan häpäistäkseen kääpiökuninkaan. Nar päästettiin vankeudesta vapaaksi, jotta hän veisi kääpiöille tiedon heidän kuninkaansa hirvittävästä kohtelusta.